2009 m. Lietuvos šachmatų čempionatas

2009 m. Lietuvos šachmatų čempionatas – tai 76-asis Lietuvos vyrų ir 62-asis Lietuvos moterų šachmatų čempionatas.

Lietuvos vyų šachmatų čempionatas 

76-asis Lietuvos vyrų šachmatų čempionatas – Lietuvos šachmatų čempionatas, vykęs 2009 m. gegužės 3 – gegužės 10 d. Vilniuje, Prekybos ir pramogų centre „Gedimino 9”.Čempionatas vyko ratų sistema. Laiko kontrolė buvo 1 val. 30 min. partijai pridedant 30 s po kiekvieno ėjimo.

Atrankinės varžybos vyko 2009 m. vasario 13 – vasario 19 d. Vilniuje P. Vileišio mokykloje šveicariška sistema (9 ratais), su tokia pat laiko kontrole, kaip ir pačiame čempionate.
Taškų lygybės atveju vietos čempionate nustatomos pagal Bergerio koeficientą, didesnį pergalių skaičių ir tarpusavio rezultatą.

Čempionato pirmos, antros ir trečios vietų laimėtojai iškovoja teisę atstovauti Lietuvos šachmatų rinktinei Europos komandiniame šachmatų čempionate, vyksiančiame  2009 m. spalio 21-31 d. Novi Sade (Serbija).
1-5 vietas iškovoję šachmatininkai įgyja teisę dalyvauti 2010 m. Lietuvos šachmatų čempionato finale.

Dalyviai 
Dalyvauti buvo kviesti šachmatininkai, užėmę 1-5 vietas 2008 m. Lietuvos vyrų šachmatų čempionate (Aloyzas Kveinys, Darius Zagorskis, Šarūnas Šulskis, Gediminas Šarakauskas, Algimantas Butnorius), užėmę 1-5 vietas atrankinėse varžybose (Laimonas Kudžma, Virginijus Grabliauskas, Vytautas Vaznonis, Gintautas Piešina, Simonas Žičkus), ir kviesti Lietuvos šachmatų federacijos tarybos sprendimu (Eduardas Rozentalis ir Viktorija Čmilytė). Atsisakius dalyvauti Rozentaliui ir Butnoriui, jų vietas užėmė Vidmantas Mališauskas ir Mindaugas Beinoras.

Turnyrinė lentelė 

2009 m. Lietuvos šachmatų čempionato partijos

Lietuvos moterų šachmatų čempionatas 
62-asis Lietuvos moterų šachmatų čempionatas vyko Vilniuje, 2009 m. gegužės 2 – gegužės 8 d.
Varžybos buvo vykdomos ratų sistema (10 dalyvių), pagal FIDE šachmatų taisykles. Laiko kontrolė – 1 val. 30 min. iki partijos pabaigos, pridedant po kiekvieno ėjimo 30 sek.
Žaidimo tvarkaraštis buvo nelengvas: dvi dienas teko žaisti po 2 ratus, nes per 7 dienas reikėjo sužaisti 9 ratus.

Dalyvės 
Čempionate ratų sistema varžėsi 10 šachmatininkių. Pagal čempionato nuostatus turėjo dalyvauti: MDM Deimantė Daulytė, MTM Živilė Šarakauskienė, Jovita Žiogaitė ir Brigita Laurušaitė, kaip 2008 m. Lietuvos moterų šachmatų čempionato 1-4 vietų laimėtojos, Vesta Kalvytė, Reda Prišmontaitė, Agnė Balčaitė ir Viktorija Beinoraitė, kaip 2009 m. Lietuvos moterų šachmatų čempionato atrankinių varžybų 1-4 vietų laimėtojos. ir dvi dalyvės: MTM Simona Limontaitė ir MFM Laima Domarkaitė buvo kviestos Lietuvos šachmatų federacijos tarybos sprendimu. Neatvykus į varžybas J. Žiogaitei ir L. Domarkaitei į jų vietą buvo pakviestos: K. Apanavičiūtė ir D. Batytė.

Moterų čempionato eiga

Po keturių ratų 
Po keturių ratų pirmavo Živilė Šarakauskienė, turinti 4 taškus iš 4 galimų. Taip pat, visas keturias partijas laimėjusi, Simona Limontaitė buvo antra. Praėjusių metų moterų čempionato nugalėtojos titulą ginanti, Deimantė Daulytė, buvo surinkusi 2,5 taško ir užėmė trečiąją vietą.

Po penkerių ratų 
Po penkių ratų be pralaimėjimų (5 tšk.) toliau žengė, vienvalde lydere tapusi, Živilė Šarakauskienė. Antroje vietoje, su 4,5 taško, buvo Simona Limontaitė. Po jos buvusią, Brigitą Laurušaitę ji lenkė tašku.

Po šešerių ratų 
Šeštojo rato rezultatai: V. Kalvytė – A. Balčaitė 0,5 : 0,5; R. Prišmontaitė – D. Batytė 0 : 1; S. Limontaitė – D. Daulytė 0 : 1; B. Laurušaitė – V. Beinoraitė 0 : 1; K. Apanavičiūtė – Ž. Šarakauskienė 0,5 : 0,5.
Po šeštojo rato ir toliau pirmavo Ž. Šarakauskienė (5,5 tš.), antra buvo S. Limontaitė (4,5 tšk.), trečia – D. Daulytė (4 tšk.), ketvirta – B. Laurušaitė (3,5 tšk.), penkta – V. Beinoraitė (3 tšk.).

Po septintojo rato 
Septintojo rato rezultatai: D. Batytė – V. Kalvytė 0 : 1; V. Beinoraitė – R. Prišmontaitė 1 : 0; D. Daulytė – B. Laurušaitė 1 : 0; Ž. Šarakauskienė – S. Limontaitė 0,5 – 0,5; A. Balčaitė – K. Apanavičiūtė 0 : 1.
Po septintojo rato priekyje tebebuvo Ž. Šarakauskienė (6 tšk.). Tašku buvo atsilikusios D. Daulytė ir S. Limontaitė. Ketvirtoje vietoje buvusios, V. Beinoraitės sąskaitoje – 4 taškai. Penktą – šeštą vietas dalinosi B. Laurušaitė ir V. Kalvytė, turėjusios – po 3,5 taško.

Prieš paskutinį ratą 
Aštuntojo rato rezultatai: D. Batytė – V. Beinoraitė 0,5 : 0,5; S. Limontaitė – A. Agnė Balčaitė 1 : 0; B. Laurušaitė – Ž. Šarakauskienė 0,5 : 0,5; R. Prišmontaitė – D. Daulytė 0 : 1; V. Kalvytė – K. Apanavičiūtė. 
Prieš paskutinį ratą prizininkės jau buvo aiškios: pirmavo Živilė Šarakauskienė (6,5 tš.), Deimantė Daulytė ir Simona Limontaitė turėjo po 6 taškus, o po jų sekusios Viktorija Beinoraitė ir Vesta Kalvytė buvo atsilikusios 1,5 taško ir turėjo po 4,5 taško. Paskutiniame rate 1-3 vietą užimančioms žaidėjoms beliko išsidalinti medalius.

Paskutinis ratas 
Paskutinio, devintojo rato rezultatai:
Živilė Šarakauskienė – Reda Prišmontaitė 0,5-0,5;
Deimantė Daulytė – Daiva Batytė 1-0 ;
Kristina Apanavičiūtė – Simona Limontaitė 0-1;
Viktorija Beinoraitė – Vesta Kalvytė 1-0;
Agnė Balčaitė – Brigita Laurušaitė 0-1.

Turnyro rezultatai 
Penktadienį, gegužės 8 d. Vilniuje, pasibaigusiose šalies pirmenybių finalinėse varžybose paaiškėjo, kad visos trys prizininkės surinko po 7 taškus iš 9 galimų. Galutines vietas lėmė papildomi rodikliai.
Aukščiausius rodiklius turėjusi, vilnietė Živilė Šarakauskienė, turnyre pirmavusi nuo pat pirmojo rato, trečią kartą tapo Lietuvos moterų šachmatų čempione. Antrąją vietą užėmė, nugalėtojos titulą gynusi,  Deimantė Daulytė, trečiąją – Simona Limontaitė. Pirmenybių prizininkės iškovojo teisę atstovauti Lietuvos rinktinei Europos komandų čempionate, spalio 21-31 dienomis vyksiančiame Novi Sade. Ketvirtąją vietą užėmė Viktorija Beinoraitė (5,5 tšk.), penktąją – Brigita Laurušaitė (5 tšk.), šeštąją – Vesta Kalvytė, (4,5 tšk.).

Moterų čempionato lentelė 

2009 m. Lietuvos moterų šachmatų čempionato partijos.

Šaltiniai

Išorinės nuorodos 
 Lietuvos šachmatų čempionu tapo Š. Šulskis. 
 Lietuvos šachmatų čempione tapo Živilė Šarakauskienė.
 

2009 sporte
Lietuvos šachmatų čempionatai